kaerle etc doen te weeten allen tegenwoirdigen ende toecomende dat wy
ontfangen hebben die oitmoedige supplicacie avn anthoen de kepperre woenende onder
rotsselaer inhoudende hoe dat alsoe hy suppliant opten viii'en dach der
maent van octobri anno l met synder huysvrouwe gegaen tot wackerzele
op thoff van peeter vanden broecke die doenter tyt aldaer kermesse was
houdende ende aldaer metten selven peeter ende anderen goede vrienden groote chiere gemaeckt
hadden omtrent den avondt is hy suppliant met synder huysvrouwe van daer
gescheyden gaende tselven nae hen huys ende woeninge ende nemende den naesten
wech naerden moelen van rotsselaer es hen aldaer tegemoete gecomen een
genaempt vranch de wyngaerde neve des supliants seggende totten suppliant oom ghy
moet eens met my gaen drincken tot myns vaders huys dwelck de
supliant weygerde tot doen seggende nee wy en begheren teten oft te drincken
waerop de voirs. vranck anderwerfven seyde oom ghy moet mede gaen
ende aen myn vader mynen peys maken die ghysteren avont op mij zeer vergrampt
was treckende ende leydende den suppliant huysvrouwe wederomme totten
huyse syns vader geheeten anthoen de wyngaerde ende heeft voirts
die voirsc. vranck den suppliant geleydt tot inde camer daer zy droncken
dwelck geschiedende is die huysvrouwe vanden suppliant buyten opte messie messinc
gebleven sprekende metten voirs. anthoen de wyngaerden en de suppliant
bemerckende dat zijn huysvrouwe hem nyet volghde is hy secretelyc
die achter doer vanden huyse vuytgegaen om voirs nae huys te
gaene ende gegaen synde een luttel weerts vanden voirs huyse heeft
dickwels omme gesien ende syn huysvrouwe verwacht scuylende onder dack
ende schuyfelende metter hant naede selve die hem nyet en volghde
noch en conse gevolgen by dyen zy byden voirs. anthoen de wyngaerden
des supliants zwager fortselinge gehouden worde alsoe dat hy supliant
is wederomme totten huyse syns zwagers gekeert alwaer hy
inde voirs. camer vandt sittende den voirs. wyngaerde hebben ende
houdende aldaer by hem de huysvrouwe vanden suppliant dwelck dieselve
aensiende seyde tot synder huysvrouwe berbele suldy gaen oft nyet
waerop die voirs. wyngaerde antwoordende seggen seyde goidts
heyligen nu en sal sy nyet gaen tastende naeden suppliant al oft hy
hem hadde willen $$ soe dat daer dyen ende veele te
meer dat sommige persoon geseeght ende fame gemaect hadde
dat sy met malcanderen carnale conversatie gehadt hebben
dwelck hy supliant nyet en gelooft heeft hy supliant geturbeert
synen vuytgetogen brootmes ende daermede gesteken naerden
voirs. anthoen de wyngaerden syn zwager ende hem een steeck
gegeven omtrent syn scouwer daer aff die selve corts daer nae is
afflivich gewordden dwelck den supliant vuyt gronde syns
herten leet is hebbende daeraff den partyen soeninge ende satisfactie
gedaen oyck den drossaert van rotselaer vuyt synder ham$ gerocht?
met xxx 30 karolus gulden daeren boven de meyer van herent daer vanden
tvoirs. feyt gebeurt is oyck eenige goeden als geconnfisqueert
gelaten dyen nochtans nyet tegenstaende en dat hy supliant vreesende rigeur
van justicien hem in onsen landen nyet zekerlyc vinden hanteren oft
converseren? maer waere gescapen syn leven lanck te verlaten syn huy
huysvrouwe ende kinderen ende eeuwelyc lantlooper te moeten blyven
ten waere dat hem onse gracie ende genade hierop wordde verleent
ende geextendeert zoe hy seeght ons van deselve oitmoedelyc
biddende waeromme zoe eest dat wy die saeken voirs. $$
ongemerct geneyght wesende ter beden ende begeerten des
voirs. supliants sunderlinge ter eeren ende weerdichz vande
bitter passien ons liefs heer jhesu christy die hy voir ons allen
heeft geleden op sulcken dach als huyden hebben den selven sin..
gevalle als boven quytgeschonden vergeven ende geremitteert
scelden quyten vergeven ende remitteren vuyt sounderlinge
gracien by desen onsen brieve tfeyt ende manslach ingeval
boven gerestitueert mitsgaders alle offende ende bruecke corporelle
ende criminelle daerinne hy hem $$ ende vuyt saken van $$
tghene des voirs. is tegens ons onse hoocheit ende
justicie eenichszins mach hebben ontgaen ende mesdragen
ende hebben hem dyen aengaende wedergeselt ende
gerestitueert stellen weder ende restitueren tot syn goeden
name fame ende geruchte in onsen landen van brabant ende allen
anderen onsen landen ende heerlickheyden ende tot synen onverbeurden
goeden indien hy eenige onder ons heeft gel... ende in alder
manieren soe hy was voir de toecompste vanden voirs. feyte
imponerende hierop een eeuwich geswych onser procureur geenerael
in brabant ende allen anderen onsen justicieren ende officieren wye zy
syn satisfactie ende beternisse ierst ende voir al gedaen der
partye geinteresseerde indien die noch nyet gedaen en zy
ende eenige daertoe stae civilyc alleenlyc behoudelyc dat de voirs.
supliant gehouden sal syn tvoirs. feyt tegens ons te beteren
civilyc naer gelegentheyt vande $$ ende faculteyt van
synen goeden met oyck te betalen die redelyce costen van justicien *
hieromme alreede gedaen ende te doene alles ter taxatie ende moderatie
van onsen lieve ende getrouwen die cancellier ende luyden van onsen rade
in brabant die wy daertoe gecommiteert hebben ende committeren by
desen ontbieden daerom ende bevelen denselven onsen cancellier
ende raedsluyden dat voir hen geroepen deghenen die daerom
behoyren geroepen te zyne in sy procederen wel ende duechdelyc ter
verificatien ende interinnemente van deselve ende totter taxatien ende moderatatie
* aantekening in de linkermarge naast deze tekstregel
vander voirs. amendden ende costen van justicien alsoe zy sullen be...den be$$
welck interinement de voirs. supliant gehouden sal syn te vers... ende hem
in persoon te presenteren in onsen rade binnen zesse maenden nae .....
opte peine van te verbeuren deffect van dessen ende dat gedaen? ende deselve?
civile boete ende costen van justicien getaxeert ende betaelt synde in
handen vande gehenen dien dat behoeren sal sal sy onsen voirs. procureur generael van brabant ende alle anderen inse rechteren justicien officieren ende ondersaten
jegenwoirdge ende toecommende dyen dat aengaen sal moegen huere
stedehouderen ende eenyegelycen van hen besondere soe hem toebehoert
sal doen laten ende gedoogen den voirs. supliant van desen onsen te
tegenwoirdiger gracien ende remissie ende van alle dinhouden van desen
inder vuegen ende manieren voeren verhaelt rustelyc vredelyc
volcomelyc ende eeuwellyc genyeten ende gebruycken sonder hem
te doen oft te laten geschien nu noch in toecomenden tyden eenig
hinder letsel oft moyenisse aen lyve noch aen goeden ter contrarien
maer indien zyn lyff of eenige van synen onverbuerden goeden
daerom gearresteert becommert oft belet waren dat zy die setten
ende stellen terstont ende sonder vertreck tot geheelder ende volcomen
volcomender delivrancie want alsoe gelieft ende
ten eynde dat dit goet vast ende gestadich blive tot eeuwigen dagen
soe hebben wy onsen zegel hier aen doen hangen behoudelyc
in anderen dingen onsen rechte ende eenenyegelycken tsyne in allen
gegevenen in onsen stadt van bruessel inde maent van
aprille op den goeden vrydach int jaer onsheeren duysent
vyfhondert ende $$ van onsen keyserycke txxxij het 32e jaar ende
van onsen rycken van castillien ende anderen txxxvj het 36e jaar aldus
gescreven op de plycke byden keyser ende onderteekent xxx
gecollationeert en bevonden accorderen
met zyne originale by my
$$$